**ЧИТАЛИЩЕ „СВЕТЛИНА-1928“ с.ГОРНИ ЛОЗЕН**

*1151, с.Горни Лозен, ул.“Янко Панайотов“ №28, тел. 02992 6014*

**ОТЧЕТЕН ДОКЛАД**

**за дейността на Народно читалище „Светлина-1928г. през 2021 година**

Народно читалище „Светлина-1928г.” Горни Лозен е юридическо лице с нестопанска цел, с адрес на управление: село Лозен, ул.Янко Панайотов 29, регистрирано в Агенцията по вписванията с ЕИК: 000672183

Читалището организира своята дейност като спазва основните принципи в Закона за народните читалища, ръководи се от върховен орган – Общото събрание и от читалищно настоятелство.

Към 31.12.2021 година в читалището работят четирима служители: секретар, библиотекар, организатор и чистач.

Основната дейност на читалището е културна.

Негови цели са:

* + - * Развитие и подпомагане на любителското художествено творчество.
			* Развитие на библиотечната дейност.
			* Превръщане на читалището в основен информационен център.
			* Съхраняване и популяризиране на местните традиции и обичаи.

През изтеклата 2021 г. дейността на читалището се извършваше с активното участие на служителите на читалището, на Настоятелството, на ръководителите на групи, на самодейците и на родителите на децата, посещаващи читалището. Въпреки обявената епидемичната обстановка в страната, свързана с COVID-19, имаше много събития и изяви, повечето, от които се проведоха онлайн.

**I.Художествена самодейност:**

През изтеклата 2021 година в читалището се подготвиха и организираха всички традиционни местни празници и обичаи. Заради въведената епидемична обстановка в страната, празниците: . Василовден, Бабинден, Сирни заговезни и Тодоровден, бяха отбелязани онлайн на Страницата на читалището във Фейсбук. Лазарица, Цветница, Благовещение, Еньовден, Великден, Гергьовден, 24 май – Ден на славянската писменост и култура, 1 юни – Ден на детето, Фестивала на певческото и танцовото изкуство, 1 ноември – Ден на народните будители, и Коледуване се проведоха на живо.

Въпреки ограничителните мерки свързани с COVID-19, през 2021 година, самодейните групи от читалището имаха многобройни изяви в провеждащите се онлайн фолклорни фестивали, конкурси и събори. Женската група за автентичен фолклор, Младежката певческа група за автентичен фолклор, Детската певческа група за автентичен фолклор, Групите за обреден фолклор, Детския танцов състав, Клуба по народни хора, в:

* Храмов празник на църквата „Св.Атанасий Велики” с. Лозен
* Великден в храм „ Св. Атанасии Велики” с. Лозен
* Фолклорен фестивал с песен и танц в Панчарево
* Празник „Шопско надиграване” с. Долни Богров
* XII-ти Национален детски фолклорен фестивал „Дай, бабо, огънче!”2021- с. Мещица
* XVII-ти Фолклорен фестивал певческото и танцово изкуство, с. Лозен
* Равнополска пролет 2021 – с.Равно поле
* Фолклорен празник в с. Бистрица

На всички участия самодейните групи заслужено получиха медали, дипломи, грамоти, плакети и други награди.

**II.Групи и школи:**

1. Женска певческа група за автентичен фолклор с ръководител Цветанка Петрова
2. Младежка певческа група за автентичен фолклор с ръководител Цветанка Петрова
3. Детска певческа група за автентичен фолклор с ръководител Цветанка Петрова
4. Група за обреден фолклор – пресъздаване на обичаи с ръководител Цветелина Сидерова
5. Групи за обреден фолклор с ръководител Цветанка Петрова и Цветелина Сидерова:
* Лазарки
* Коледари
1. Детски Танцов състав с ръководител Георги Георгиев
2. Клуб за народни хора с ръководител Николай Димитров:
* Възрастни начинаещи
* Възрастни напреднали
1. Спортен клуб „Джудо” с треньор Емил Дамянов
2. Клуб „Сръчни ръце” с ръководител Цветелина Сидерова
3. Клуб „ Книжни приключения” с ръководител Цветанка Сиракова
4. Клуб „ Млад краевед” – ръководител Цветелина Сидерово
5. Клуб „Българско везмо” – ръководител Валерия Матейна

**III.Библиотека:**

В момента библиотеката разполага с 9115 библиотечни документа. През изтеклата година са отчислени 185тома на обща стойност 74лв /седемдесет и четири лв./ като физически изхабени книги. За изминалата година от дарения са постъпили 178 тома на стойност 1347лв /…. лв./ и закупени нови книги – 79 тома на стойност 605лв/,,, лв./ въпреки, че през по-голямата част от годината библиотеката беше затворена, броят на читателите в сравнение с предходната година се е увеличил –133, увеличение има и при посещенията – 2096 и заетите библиотечни документи, които за 2021 г. са 5897. Продължава поддържането на фейсбук страница Каталог на книги в библиотеката на НЧ"Светлина-1928" Горни Лозен в която са качени най-новите книги придружени с кратка анутация, за улеснение на читателите по време на частичните затваряна на библиотеката.След избор на книги от читателите те бяха доставяни по домовете от служители на читалището. Направени са 29 справки предимно за учащи се, в различни области на науката и културата. През 2021 г. заради обявената епидемична обстановка в страната, свързана с COVID-19, всички бележити дати, годишнини, национални, традиционни и местни празници се отбелязаха онлайн, а за времето когато библиотеката работеше се оформяха витрини. През месец Април, пак заради епидемичната обстановка, традиционната среща с първокласниците от 201 ОУ „Св.св Кирил и Методий” с цел запознаване с библиотеката, не се проведе. През цялата година индивидуално се оказваше помощ на студенти при писането на курсови и дипломни работи.

**IV. Участия в проекти:**

 През 2021 година, читалището кандидатства по Програма „Зелена София” по която се предоставиха плочки , пейки, кашпи ,кошчета, цветя храсти и дървета за облагородяване на детска площадка в селото.

**V. Материална база:**

 През изтеклата 2021 година поради липса на средства не беше направено нищо за подобряване материалната база на читалището, освен частични ремонтни дейности и поставяне на алуминиева врата във предверието.